PMIndiaData/PMIndiaSum huggingface dataset:
మౌలిక  వసతుల  రంగాల  అభివృద్ధిపై  సమీక్ష  నిర్వహించిన  ప్రధాని

ప్రధాని శ్రీ నరేంద్రమోదీ సోమవారం సాయంత్రం డిజిటల్ , గ్రామీణ , అనుసంధాన రంగాల అభివృద్ధిపై సమీక్ష నిర్వహించారు. ఈ సందర్భంగా ప్రధాని తన స్వాతంత్ర్య దినోత్సవ ప్రసంగంలో పేర్కొన్నట్లు, రాబోయే వెయ్యి రోజులలో దేశంలో విద్యుత్ సదుపాయం లేని గ్రామాలకు విద్యుత్ ను అందించే దిశగా అవసరమైన ప్రణాళికల గురించి అధికారులను వివరాలు అడిగారు. అనుకున్న సమయంలోపు ఈ లక్ష్యాన్ని సాధించడానికి అన్ని విభాగాలు ఈ కార్య‌క్ర‌మాన్ని పర్యవేక్షించాలని ప్రధాని ఆదేశించారు. ఈ సందర్భంగా అధికారులు దేశవ్యాప్తంగా మొబైల్ ఫోన్ల అనుసంధాన వివరాలను ప్రధానికి తెలిపారు. అందుబాటులో ఉన్న రైల్వే, కమ్యూనికేషన్ల మౌలిక వసతులను ఉపయోగించి మారుమూల, అనుసంధానం లేని ప్రాంతాలకు కూడా మొబైల్ ఫోన్ల సదుపాయాన్ని కల్పించేందుకు అధికారులు ఉన్న అవకాశాలను పరిశీలించాలని కోరారు. డిజిటల్ ఇండియా కార్యక్రమ లక్ష్యాలకు అనుగుణంగా డిజిటల్ మౌలిక వసతులను పెంచాలని ప్రధాని తెలిపారు. సాధారణ ప్రజానీకానికి ఇబ్బందికరంగా మారిన కాల్ డ్రాప్ అంశాన్ని ప్రధాని తీవ్రంగా పరిగణిస్తూ – ఈ సమస్యను పరిష్కరించడానికి అధికారులు ఎటువంటి చర్యలు తీసుకున్నారని అడిగారు. త్వరితగతిన ఈ అంశాన్ని పరిష్కరించడానికి చర్యలు తీసుకోవాలని అధికారులను ఆదేశించారు. అలాగే వాయిస్ కనిక్టివిటీ లో ఎదురయ్యే సమస్యలు, డేటా కనిక్టివిటీలో కూడా పునరావృతం కాకూడదని ప్రధాని తెలిపారు. రైల్వే స్టేషన్లు, విమానాశ్రయాల్లో సౌర శక్తి సంబంధిత ప్రాజెక్టుల ప్రగతి గురించి కూడా ప్రధాని సమీక్షించారు. రైల్వే విశ్వవిద్యాలయాన్ని నెలకొల్పడానికి ఏర్పాట్లను ముమ్మరం చేయాలని ప్రధాని ఆదేశించారు. నేపాల్, భూటాన్, బంగ్లాదేశ్ లతో రోడ్డు అనుసంధాన కార్యక్రమాన్ని ముఖ్యాంశంగా చేపట్టాలని కోరారు. మౌలిక వసతులను ఏర్పాటు చేయడం కోసం సరిపడ నిధులను సమకూరుస్తున్నామని, వీటిని ఉపయోగించి ఫలితాలను సాధించడం ఆయా మంత్రిత్వ శాఖల పై ఆధారపడి ఉందని ప్రధాని పేర్కొన్నారు. ఈ సమీక్షా సమావేశంలో నీతి ఆయోగ్ ఉపాధ్యక్షులు శ్రీ అరవింద్ పనగారియా , ప్రధానమంత్రి కార్యాలయం, నీతి ఆయోగ్, సంబంధిత మంత్రిత్వ శాఖల ఉన్నతాధికారులు పాల్గొన్నారు.
తవాంగ్ లో కొండచరియలు విరిగిపడినదుర్ఘటన బాధితులకు ఎక్స్గ్రేషియాను విడుదల చేసిన ప్రధాని

అరుణాచల్ ప్రదేశ్ రాష్ట్రం లోని తవాంగ్లో కొండచరియలు విరిగిపడిన దుర్ఘటనలో పలువురు ప్రాణాలు కోల్పోయిన సంగతి తెలిసిందే. ప్రాణాలు కోల్పోయినవారి దగ్గరి బంధువులకు రెండులక్షల రూపాయలు అందించాలని ప్రధాని ఉత్తర్వులు జారీ చేశారు. ఈ దుర్ఘటనలో తీవ్రంగా గాయపడినవారికి రూ.50 వేల సహాయం ప్రకటించారు. ఈ మొత్తాలను ప్రధాన మంత్రి జాతీయ సహాయక నిధి (పిఎం ఎన్ ఆర్ ఎఫ్ )నుంచి చెల్లిస్తారు.
ప్ర‌ధాన మంత్రి కన్యకుమారి లోని వివేకానంద కేంద్రంలో రామాయణ దర్శనం ఎగ్జిబిషన్ ప్రారంభ కార్యక్రమాన్ని ఉద్దేశించి వీడియో కాన్ఫరెన్స్ మాధ్యమం ద్వారా ప్రసంగించారు

ప్ర‌ధాన మంత్రి శ్రీ న‌రేంద్ర మోదీ ఈ రోజు కన్యకుమారి లోని వివేకానంద కేంద్రంలో రామాయణ దర్శనం ఎగ్జిబిషన్ ప్రారంభ కార్యక్రమాన్ని ఉద్దేశించి వీడియో కాన్ఫరెన్స్ మాధ్యమం ద్వారా ప్రసంగించారు. స్వామి వివేకానంద జన్మదినమైన జనవరి 12వ తేదీ సాధారణమైన రోజు కాదని, స్వామి వివేకానంద శక్తిమంతమైన ఆలోచనలు ఎందరి మస్తిష్కాలనో తీర్చిదిద్దడాన్ని కొనసాగిస్తూ వస్తున్నాయని ప్రధాన మంత్రి అన్నారు. భారతదేశం ఇవాళ యువ దేశంగా ఉన్నదని, ఈ దేశం ఆధ్యాత్మికంగాను, భౌతికంగాను పురోగమించవలసివుందని ప్రధాన మంత్రి చెప్పారు. స్వామి వివేకానంద ఆలోచనలు దేశ నిర్మాణం దిశగా యువతలో ఎల్లప్పటికీ ప్రేరణను రగిలిస్తూనే ఉంటాయని ఆయన అన్నారు. రుషి శ్రీ తిరువళ్లువర్ కు, శ్రీ ఏక్ నాథ్ రానడే కు సైతం ప్రధాన మంత్రి శ్రద్ధాంజలి ఘటించారు. నేర్చుకొనే ప్రక్రియ ఎన్నటికీ ఆగకుండా చూసుకోవాలని యువతకు ప్రధాన మంత్రి పిలుపునిచ్చారు.
ఉత్త‌ర‌ప్ర‌దేశ్ లోని సిద్దార్ద‌న‌గ‌ర్‌లో జ‌రిగిన‌రోడ్డు ప్ర‌మాదంలో ప్రాణాలు కోల్పోయిన వారికి సంతాపం తెలిపిన ప్ర‌ధాన‌మంత్రి

ఉత్త‌ర‌ప్ర‌దేశ్ లోని సిద్ధార్థ న‌గ‌ర్‌లో జ‌రిగిన రోడ్డు ప్ర‌మాదంలో ప్రాణాలు కోల్పోయిన వారికి ప్ర‌ధాన‌మంత్రి సంతాపం వ్య‌క్తం చేశారు. ఉత్త‌ర‌ప్ర‌దేశ్ సిద్ధార్థ‌న‌గ‌ర‌ర్ రోడ్డు ప్ర‌మాద బాధితుల‌కు ప్ర‌ధాన‌మంత్రి జాతీయ స‌హాయ నిధి నుంచి ప్ర‌ధాన‌మంత్రి శ్రీ న‌రేంద్ర మోదీ ఎక్స్ గ్రేషియా ప్ర‌క‌టించారు. ఇందుకు సంబంధించి ప్ర‌ధాన‌మంత్రి ఒక ట్వీట్ చేస్తూ… "ఉత్తరప్రదేశ్‌లోని సిద్ధార్థనగర్‌లో జరిగిన రోడ్డు ప్రమాదం చాలా బాధాకరం. మృతుల కుటుంబ సభ్యులకు నా ప్రగాఢ సానుభూతి. ఈ తీవ్ర‌ నష్టాన్ని భరించే శక్తిని దేవుడు వారికి ఇవ్వాలని కోరుకుంటున్నాను. అలాగే గాయపడిన వారందరూ త్వరగా కోలుకోవాలని కోరుకుంటున్నాను: PM @ narendramodi" ఉత్త‌ర‌ప్ర‌దేశ్ లోని సిద్ధార్థ‌న‌గ‌ర్ రోడ్డు ప్ర‌మాదంలో మ‌ర‌ణించిన వారి స‌మీప బందువుల‌కు పి.ఎం.ఎన్‌.ఆర్‌.ఎఫ్ కింద రెండు ల‌క్ష‌ల రూపాయ‌ల ఎక్స్ గ్రేషియా, గాయ‌ప‌డిన వారికి ఒక్కొక్క‌రికి 50 వేల రూపాయ‌లను ప్రధాన‌మంత్రి ప్ర‌క‌టించారు.
ఒడిశా లోని ఝార్‌సుగుడా విమానాశ్ర‌యం పేరు ను మార్చి “వీర్ సురేంద్ర సాయి విమానాశ్ర‌యం, ఝార్‌సుగుడా” అనే పేరు ను పెట్టడానికి ఆమోదం తెలిపిన మంత్రివ‌ర్గం

ఒడిశా లోని ఝార్‌సుగుడా విమానాశ్ర‌యం పేరు ను మార్చివేసి “వీర్ సురేంద్ర సాయి విమానాశ్ర‌యం, ఝార్‌సుగుడా” అనే పేరు ను పెట్టడానికి ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త‌న జ‌రిగిన‌ కేంద్ర మంత్రివ‌ర్గ స‌మావేశం ఆమోదం తెలిపింది. ప్రయోజనాలు: వీర్ సురేంద్ర సాయి గారు ఒడిశా లో చిర‌ ప‌రిచిత‌ స్వాతంత్య్ర స‌మ‌ర యోధుల్లో ఒక‌రు. ఝార్‌సుగుడా విమానాశ్ర‌యానికి ఆయ‌న పేరు ను పెట్ట‌డం ఒడిశా ప్ర‌భుత్వ దీర్ఘ కాలిక డిమాండు ను నెర‌వేర్చడమే అవుతుంది. ఇది ఆ ప్రాంత ప్రజల భావోద్వేగాల‌ ను ప్ర‌తిబింబిస్తుంది కూడాను. అంతేకాదు, రాష్ట్రం తో ముడివడి వున్న ఆరాధ్య వ్య‌క్తి చేసిన సేవ‌ కు స‌ముచిత‌ నివాళి గా కూడా ఇది ఉంటుంది.
ప్రధాన మంత్రి శ్రీ నరేంద్ర మోదీ 70వ స్వాతంత్ర్య సంవత్సర వేడుకల ఆరంభ సూచకంగా జెండాను ఊపి ‘తిరంగా యాత్ర’ ను ప్రారంభించారు;

గొప్ప స్వాతంత్ర్య సమరయోధుడైన చంద్రశేఖర్ ఆజాద్ కు ఆయన జన్మస్థలమైన మధ్య ప్రదేశ్ అలీరాజ్ పూర్ జిల్లా లోని భాబ్రా లో ప్రధాన మంత్రి శ్రీ నరేంద్ర మోదీ ఈ రోజు స్మృత్యంజలిని ఘటించారు. అలాగే, శహీద్ చంద్రశేఖర్ ఆజాద్ స్మారకాన్ని ప్రధాన మంత్రి సందర్శించి ఆజాద్ విగ్రహానికి పూలమాలను అలంకరించారు. ప్రధాన మంత్రి ఒక బహిరంగ సభలో పాల్గొని, సభికులను ఉద్దేశించి ప్రసంగించారు. భారతదేశాన్ని వదలిపెట్టి బ్రిటిషు వారు వెళ్లిపోవాలంటూ మహాత్మ గాంధీ ”క్విట్ ఇండియా” నినాదాన్ని ఇచ్చింది ఈ రోజే.. అని ప్రధాన మంత్రి శ్రీ మోదీ గుర్తుచేశారు. మనం స్వేచ్ఛావాయువులను శ్వాసించేటందుకు తమ ప్రాణాలను త్యాగం చేసిన మహనీయులను జ్ఞప్తికి తెచ్చుకొందాం అంటూ ప్రజలకు ప్రధాన మంత్రి విజ్ఞప్తి చేశారు. చంద్రశేఖర్ ఆజాద్ పుట్టిన ఊరికి రావడం తన ప్రత్యేక అధికారమని ప్రధాన మంత్రి అన్నారు. ఆయన వంటి వారు దేశం కోసం సేవ చేసేందుకు మనకు స్ఫూర్తిమూర్తులుగా నిలుస్తున్నారు అని శ్రీ మోదీ చెప్పారు. దేశం కోసం ప్రాణాలు ఒడ్డే అవకాశం మనకు దక్కి ఉండకపోవచ్చు; అయితే, మనమందరం మన జీవనాన్ని దేశం కోసం వినియోగించాలని ప్రధాన మంత్రి సూచించారు. ఏ దేశమైనా దాని ప్రజల శక్తితో, వారి ఆకాంక్షలు మరియు కఠిన పరిశ్రమ ద్వారా ముందుకు సాగుతుంది అని ఆయన స్పష్టంచేశారు. ప్రతి ఒక్క భారతీయుడు కశ్మీర్ ను ప్రేమిస్తాడు, కశ్మీర్ ను సందర్శించాలని కోరుకుంటాడు అని ప్రధాన మంత్రి అన్నారు. పెడదోవన వెళ్లిన కొన్ని శక్తులు కశ్మీర్ యొక్క గొప్ప సంప్రదాయాలను నాశనం చేయాలని చూస్తున్నారు అని ఆయన అన్నారు. కశ్మీర్ యువతీయువకుల కోసం ఉపాధి అవకాశాలను సృష్టించాలని కేంద్ర ప్రభుత్వం భావిస్తున్నట్లు ప్రధాన మంత్రి వెల్లడించారు. కశ్మీర్ యువత ముందుకు రావాలి, కశ్మీర్ ను ”భూతల స్వర్గం”గా మలచాలి అని ఆయన విజ్ఞప్తి చేశారు. కశ్మీర్ శాంతిని కోరుకొంటోంది- పర్యటక రంగం నుండి మరింత ఎక్కువ ఆదాయాన్ని ఆర్జించాలని కశ్మీర్ ప్రజ వాంఛిస్తోంది అని ఆయన చెప్పారు. అన్ని సమస్యలకు అభివృద్ధి ద్వారానే ఒక పరిష్కారాన్ని కనుగొనాలని అటు కేంద్రం, ఇటు జమ్ము – కశ్మీర్ ప్రభుత్వం ప్రయత్నిస్తున్నాయి అని ఆయన అన్నారు. ‘ఇన్సానియత్, జమూరియత్, కశ్మీరియత్’ అన్న పూర్వ ప్రధాని శ్రీ అటల్ బిహారి వాజ్ పేయి విజన్ ను ముందుకు తీసుకువెళ్తామని శ్రీ మోదీ తెలిపారు. దేశాన్ని నూతన శిఖరాలకు చేర్చడం కోసం ఉమ్మడి నిబద్ధతతో మనం అందరం కలసికట్టుగా పనిచేయవలసిన తక్షణావసరం ఉన్నది అని ప్రధాన మంత్రి అన్నారు. భారతదేశపు మువ్వన్నెల జెండా మనను ఒక్కటి చేస్తుంది, భారతదేశ భవితవ్యాన్ని తిరగరాయడానికి మనకు ప్రేరణను అందిస్తుంది అని ఆయన చెప్పారు. ఆ తరువాత దేశ 70వ స్వాతంత్ర్య సంవత్సర ఉత్సవాల ఆరంభాన్ని సూచిస్తూ, ‘తిరంగా యాత్ర’ ను ప్రధాన మంత్రి జెండా ఊపి ప్రారంభించారు.
పండిట్‌ జవహర్లాల్‌ నెహ్రూ జయంతి సందర్భంగా ప్రధానమంత్రి నివాళి

భారత తొలి ప్రధానమంత్రి పండిట్ జవహర్లాల్‌ జయంతి నేపథ్యంలో ప్రధానమంత్రి శ్రీ నరేంద్ర మోదీ ఆయనకు నివాళి అర్పించారు. ఈ మేరకు ఒక ట్వీట్‌ ద్వారా ఇచ్చిన సందేశంలో- “పండిట్‌ జవహర్లాల్‌ నెహ్రూ గారి జయంతి సందర్భంగా ఆయనకు ఘన నివాళి” అని ప్రధాని పేర్కొన్నారు.
అద్దె గర్భం (నియంత్రణ) బిల్లు-2016లో అధికారిక సవరణలకు మంత్రివర్గం ఆమోదం

‘‘అద్దె గర్భం (నియంత్రణ) బిల్లు-2016’’లో అధికారిక సవరణలు చేపట్టేందుకు ప్రధానమంత్రి శ్రీ నరేంద్ర మోదీ అధ్యక్షతన సమావేశమైన కేంద్ర మంత్రిమండలి ఆమోదం తెలిపింది. భారత దేశంలో అద్దె గర్భం ప్రక్రియ నియంత్రణ కోసం కేంద్ర, రాష్ట్ర స్థాయులలో ప్రత్యేక బోర్డులతోపాటు రాష్ట్రాల్లో, కేంద్రపాలిత ప్రాంతాల్లో సముచిత ప్రాధికార సంస్థల ఏర్పాటును ‘అద్దె గర్భం (నియంత్రణ) బిల్లు-2016’ ప్రతిపాదిస్తోంది. దేశంలో నిస్సంతులైన దంపతులకు అవసరమైన మేర ఉపకారం చేసే రీతిలో అద్దె గర్భం ప్రక్రియకు సదరు ప్రతిపాదిత చట్టం హామీ ఇస్తుంది. అదే సమయంలో వాణిజ్యపరమైన అద్దె గర్భం ప్రక్రియను నిరోధించి, నియంత్రిస్తుంది. పార్లమెంటులో ఈ బిల్లుకు ఆమోదముద్ర పడి చట్టంగా రూపొందిన తర్వాత ‘జాతీయ అద్దెగర్భం ప్రక్రియ బోర్డు’ ఏర్పాటవుతుంది. దీనిపై కేంద్ర ప్రభుత్వం ప్రకటన వెలువరించాక మూడు నెలల వ్యవధిలో రాష్ట్రాలు, కేంద్రపాలిత ప్రాంతాల్లోని ప్రభుత్వాలు తమతమ స్థాయులలో బోర్డులతోపాటు సముచిత ప్రాధికార సంస్థలను ఏర్పాటు చేయాల్సి ఉంటుంది. ప్రధాన ప్రభావం: ఈ చట్టం అమలులోకి వస్తే దేశంలో అద్దె గర్భం సేవలను నియంత్రిస్తుంది. అలాగే అనైతిక అద్దెగర్భాల ప్రక్రియను నిరోధించడంతోపాటు వాణిజ్యపరంగా దీన్ని అనుసరించకుండా అడ్డుకుంటుంది. అంతేకాకుండా నిస్సహాయులైన అద్దెగర్భం తల్లులు, మరొకరి కోసం వారు జన్మనిచ్చే పిల్లలు దోపిడీకి గురికాకుండా చూస్తుంది. వాణిజ్యపరంగా అద్దె గర్భాల ప్రక్రియను నిషేధించడమేగాక మానవ పిండాల, పరిణిత బీజకణాల అమ్మకాలు-కొనుగోళ్లను నిషేధిస్తుంది. నిర్దిష్ట విధివిధానాలు, షరతులకు అనుగుణంగా నిస్సంతులైన దంపతుల కోసం సంతాన ప్రాప్తికి అవసరమైన మేర నైతిక తోడ్పాటునిస్తుంది. దీనివల్ల నిస్సంతులైన భారత వివాహిత దంపతులెవరైనా లబ్ధి పొందే వీలుంటుంది. అలాగే అద్దెగర్భం తల్లి, ఆమె జన్మనిచ్చే పిల్లల హక్కులకు సంపూర్ణ రక్షణ లభిస్తుంది. ఈ బిల్లు జమ్ముకశ్మీర్ రాష్ట్రం మినహా భారత దేశమంతటికీ వర్తిస్తుంది. నేపథ్యం: వివిధ దేశాల నుంచి వచ్చే జంటలకు భారత దేశం ఓ అద్దె గర్భాల కూడలిగా రూపొందింది. ఈ నేపథ్యంలో అనైతిక పద్ధతులు, అద్దె గర్భం తల్లులకు అన్యాయం, వారు జన్మనిచ్చిన పిల్లలు అనాథలు కావడం వంటి అనేక ఉదంతాలు వెలుగుచూశాయి. అంతేకాకుండా మానవ పిండాలు, పరిణిత బీజకణాల దిగుమతి కోసం దళారుల ముఠాలు తయారయ్యాయి. దీంతో కొత్త చట్టం తేవడంద్వారా వాణిజ్యపరమైన అద్దె గర్భం ప్రక్రియను నిషేధించాలని, అదే సమయంలో నైతిక ప్రక్రియను అనుమతించాలని లా కమిషన్ తన 228వ నివేదికలో ప్రభుత్వానికి సిఫారసు చేసింది. తదనుగుణంగా ‘‘అద్దె గర్భం (నియంత్రణ) బిల్లు-2016’’ను ప్రభుత్వం 2016 నవంబరు 21న లోక్‌స‌భ‌లో ప్రవేశపెట్టింది. అనంతరం 2017 జనవరి 12న ఈ బిల్లును ఆరోగ్య-కుటుంబ సంక్షేమంపై ఏర్పాటైన పార్లమెంటరీ స్థాయి సంఘానికి నివేదించారు. దీనిపై కేంద్ర మంత్రిత్వ శాఖలు/విభాగాలు, స్వచ్ఛంద సంస్థలు, వైద్య వృత్తి నిపుణులు, న్యాయవాదులు, పరిశోధకులు తదితర వివిధ భాగస్వాములతో స్థాయి సంఘం పలు సమావేశాలు నిర్వహించింది. ఈ సందర్భంగా చర్చల్లో పాల్గొని సలహాలు, సూచనలిచ్చేందుకు వీలుగా తల్లిదండ్రులు, అద్దె గర్భం తల్లులను కూడా ఈ సమావేశాలకు ఆహ్వానించింది. అటుపైన ‘‘అద్దె గర్భం (నియంత్రణ) బిల్లు-2016’’పై ఆరోగ్య-కుటుంబ సంక్షేమ శాఖకు సంబంధించిన సదరు స్థాయి సంఘం సమర్పించిన 102వ నివేదికను ప్రభుత్వం 2017 ఆగస్టు 10వ తేదీన ఒకేసారి లోక్‌స‌భ‌, రాజ్యసభల ముందుంచింది.
ఆసియా క‌ప్ 2017 ను గెలుచుకొన్నందుకు భార‌తీయ హాకీ జ‌ట్టును అభినందించిన ప్ర‌ధాన మంత్రి

ఆసియా క‌ప్ 2017 ను గెలుచుకొన్నందుకు గాను భార‌తీయ హాకీ జ‌ట్టును ప్ర‌ధాన మంత్రి శ్రీ న‌రేంద్ర మోదీ అభినందించారు. ‘‘గొప్ప ఆట, ఘ‌న‌మైన విజ‌యం! ఆసియా క‌ప్ 2017ను గెలుచుకొన్నందుకు మ‌న హాకీ జ‌ట్టు కు అభినంద‌న‌లు. ఈ అద్భుత విజ‌యంతో భార‌త‌దేశం సంతోషిస్తోంది’’ అని ప్ర‌ధాన మంత్రి త‌న సందేశంలో పేర్కొన్నారు.
పశ్చిమ బంగాల్ లో జరిగిన ఒక దు:ఖ భరిత ఘటన లో ప్రాణనష్టం వాటిల్లడం పట్లబాధ ను వ్యక్తం చేసిన ప్రధాన మంత్రి

పశ్చిమ బంగాల్ లోని బీర్ భూమ్ జిల్లా లో జరిగిన ఒక దుర్ఘటన లో ప్రాణనష్టం వాటిల్లినందుకు ప్రధాన మంత్రి శ్రీ నరేంద్ర మోదీ తీవ్ర దుఃఖాన్ని వ్యక్తం చేశారు. బాధితుల కు ప్రధాన మంత్రి జాతీయ సహాయ నిధి (పిఎమ్ఎన్ఆర్ఎఫ్) నుంచి పరిహారాన్ని ఇవ్వడం జరుగుతుందని కూడా శ్రీ నరేంద్ర మోదీ ప్రకటించారు. ప్రధాన మంత్రి కార్యాలయం (పిఎమ్ఒ) ఒక ట్వీట్ లో – ‘‘ పశ్చిమ బంగాల్ లోని బీర్ భూమ్ జిల్లా లో జరిగిన ఒక దు:ఖభరిత ఘటన కారణం గా ప్రాణనష్టం వాటిల్లినందుకు సంతాపాన్ని తెలియజేస్తున్నాను. గాయపడ్డవారు త్వరగా కోలుకోవాలని ఆ ఈశ్వరుడి ని ప్రార్థిస్తున్నాను. ఈ దుర్ఘటన లో ప్రాణాల ను కోల్పోయిన ప్రతి ఒక్క వ్యక్తి తరఫు దగ్గరి బంధువుల కు పిఎమ్ఎన్ఆర్ఎఫ్ నుంచి 2 లక్షల రూపాయల వంతు న మరియు గాయపడ్డ వారికి 50,000 రూపాయల వంతు న పరిహారాన్ని ఇవ్వడం జరుగుతుంది: ప్రధాన మంత్రి’’ అని పేర్కొంది.
అకౌంటింగ్‌, ఫైనాన్స్‌, ఆడిట్ ప‌రిజ్ఞాన‌ ఆధారిత‌ రంగంలో ఇండియా, కువైట్‌ల మ‌ధ్య అవ‌గాహ‌నా ఒప్పందానికి కేబినెట్ ఆమోదం

ప్ర‌ధాన‌ మంత్రి శ్రీ న‌రేంద్ర మోదీ అధ్య‌క్ష‌త‌న జ‌రిగిన కేంద్ర కేబినెట్ స‌మావేశం ,కువైట్ లో అకౌంటింగ్‌, ఫైనాన్షియ‌ల్‌, ఆడిట్ ప‌రిజ్ఞాన‌ ఆధారిత‌ సామ‌ర్ధ్యాల పెంపు,వాటిని ప‌టిష్టం చేయ‌డానికి సంబంధించి ఒక అవ‌గాహ‌నా ఒప్పందానికి ఆమోదం తెలిపింది. ప్ర‌యోజ‌నాలు: ఉభ‌య దేశాల‌ కు సంబంధించిన సంస్థ‌ ల అవ‌గాహ‌నా ఒప్పందం ప్ర‌కారం: 1. ఇన్ స్టిట్యూట్ ఆఫ్ చార్ట‌ర్డ్ అకౌంటెంట్స్ ఆఫ్ ఇండియా (ఐసిఎఐ), కువైట్ అకౌంట్స్‌, ఆడిట‌ర్స్ అసోసియేష‌న్ (కెఎఎఎ) సంస్థ‌లు కువైట్‌ లో సాంకేతిక కార్య‌క్ర‌మాలు, స‌ద‌స్సుల ను నిర్వ‌హించ‌డం ద్వారా ఇరు సంస్థ‌ల స‌భ్యుల ప్ర‌యోజ‌నాల‌ ను కాపాడేందుకు, వారి వృత్తిప‌ర‌మైన నైపుణ్యాన్ని పెంచేందుకు ఉమ్మ‌డి గా వీటిని నిర్వ‌హించేందుకు క‌లిసి ప‌ని చేయ‌నున్నాయి. ఇందుకు సంబంధించిన ప్ర‌తి కార్య‌క్ర‌మాని కి సంబంధించి అయ్యే ఖ‌ర్చు ను ఇరు పార్టీలు రాత‌ పూర్వ‌కం గా అంగీక‌రించిన దాని ప్ర‌కారం భ‌రిస్తాయి. 2. కార్పొరేట్ పాల‌న‌, సాంకేతిక అధ్య‌య‌నం, స‌ల‌హా, నాణ్య‌తా హామీ, ఫోరెన్సిక్ అకౌంటింగ్‌, చిన్న, మధ్య‌త‌ర‌హా ప్రాక్టీసులు, ఇస్లామిక్ ఫైనాన్స్‌, వృత్తిప‌ర‌మైన అభివృద్ధి కొన‌సాగింపు, ఉభ‌య‌ప‌క్షాల‌ కు ఆస‌క్తి క‌లిగిన ఇత‌ర అంశాల‌పై ఐసిఎ, కె.ఎ.ఎ.ఎ త‌గిన స‌హ‌కారం తో వ్య‌వ‌హరించేందుకు క‌లిసి ప‌ని చేయ‌నున్నాయి. ఇలాంటి ఈవెంట్‌ లు నిర్వ‌హించుకునేందుకు కెఎఎఎ అవ‌కాశం ఇవ్వ‌డంతోపాటు త‌న విద్యార్థులు, ఫాక‌ల్టీ స‌భ్యులు ఈ ఈవెంట్‌ల‌ లో పాల్గొనేందుకు ప్రోత్స‌హించ‌నుంది. 3. ప్ర‌తిపాదిత ఎం.ఒ.యు లోని ప్రొవిజ‌న్ల ప్ర‌కారం, ఐసిఎఐ, కె.ఎ.ఎ.ఎ లు ప‌ర‌స్ప‌ర స‌హ‌కారాని కి సంబంధించి భ‌విష్య‌త్తు ప‌రిణామాల ను చ‌ర్చించేందుకు ఆస‌క్తి తో ఉంది. ముందుగా ఈ చ‌ర్చ‌లు రెండు సంస్థ‌ల స‌భ్యులు, రెండు వృత్తుల‌ కు సంబంధించిన అంశాలు, స్వీయ నియంత్ర‌ణా ఫ్రేమ్ వ‌ర్క్‌, బాహ్య నియంత్ర‌ణ‌, స‌హ‌కారం, వ్య‌వ‌స్థ‌, నిర్మాణాని కి సంబంధించి న ఒక అవ‌గాహ‌న ఏర్ప‌ర‌చుకునే ప్రాతిప‌దిక‌ గా ఈ చ‌ర్చ‌లు ఉండ‌నున్నాయి. ఇది సంబంధిత సంస్థ‌ల పాల‌న‌, వాటి ప్ర‌భావాన్ని మెరుగు ప‌రిచే ల‌క్ష్యం తో ఉంటుంది. 4. కువైట్ పౌరులు, ఐసిఎఐ సభ్యుల కోసం కువైట్‌ లో అకౌంటింగ్, ఫైనాన్స్, ఆడిట్ డొమైన్‌ లో స్వల్పకాలిక ప్రొఫెషనల్ కోర్సుల ను అందించడానికి కెఎఎఎ, ఐసిఎఐ సహకరిస్తాయి 5. పరస్పర ఆసక్తి ఉన్న గుర్తించబడిన రంగాల లో సహకారాన్ని నెలకొల్పడానికి ఐసిఎ, కెఎఎఎ లు కలిసి పని చేయడానికి త‌గిన చర్యలు తీసుకుంటాయి. కెఎఎఎ సహకారంతో కువైట్ ప్రభుత్వ, మంత్రిత్వ శాఖ లు, సభ్యులు కువైట్ జాతీయుల ఉద్యోగుల కు సాంకేతిక కార్యక్రమాల ను అందిస్తుంది. 6. కువైట్‌ లో, ఇండియన్ చార్టర్డ్ అకౌంటెంట్స్ వారు స్థానిక వ్యాపార వర్గాల కు,సంబంధిత వ‌ర్గాల‌ కు ఫైనాన్షియల్ రిపోర్టింగ్ విషయాల పై సహాయం చేస్తోంది ఇది చాలా గౌరవప్ర‌ద‌మైన స్థాయి లో ఉంది. ప్రతిపాదిత అవగాహన ఒప్పందం , కువైట్‌ లోని ఇండియన్ చార్టర్డ్ అకౌంటెంట్ల కోసం సానుకూల దృక్ప‌థాన్ని ఏర్ప‌ర‌చ‌డాని కి, వారిపై విశ్వాసాన్ని ప‌టిష్ఠ‌ ప‌ర‌చ‌డాని కి సహాయ పడుతుందని భావిస్తున్నారు. సమర్థన: ఎ. మధ్య ప్రాచ్య ప్రాంతం లో ఐసిఎఐ కి 6000 మంది సభ్యుల బ‌లం ఉంది, ఇక కువైట్‌ కు చెందిన‌ కెఎఎఎ కు సహాయం అందించేందుకు ఉద్దేశించిన‌ అవగాహన ఒప్పందం, ఈ ప్రాంతంలోని ఐసిఎఐ సభ్యులకు ప్రయోజనం చేకూర్చనుంది అలాగే ఐసిఎఐ సభ్యుల అవకాశాల కు అదనపు ఊతం ఇస్తుంది. బి. ఐసిఎఐ సభ్యులు, విద్యార్థులు వారి సంస్థల ప్రయోజనం కోసం పరస్పర ప్రయోజనకరమైన సంబంధాన్ని పెంపొందించడానికి కలిసి పని చేయడం ఈ ఎంఒయు లక్ష్యం.
ఐసిసిఆర్ నిర్వ‌హించిన కుంభ్ ప్ర‌పంచ భాగస్వామ్య కార్య‌క్ర‌మం లో ప్ర‌తినిధుల ను ఉద్దేశించి ప్ర‌సంగించిన ప్ర‌ధాన మంత్రి

ప్ర‌యాగ్‌రాజ్ లో కుంభ్ మేళా లో పాలుపంచుకొన్న 188 దేశాల ప్ర‌తినిధుల ను స‌త్క‌రించేందుకు ఇండియ‌న్‌ కౌన్సిల్ ఫ‌ర్ క‌ల్చ‌ర‌ల్ రిలేశ‌న్స్ ఒక ప్ర‌త్యేక కార్య‌క్ర‌మాన్ని ఢిల్లీ లోని ప్ర‌వాసీ భార‌తీయ కేంద్రం లో నేడు నిర్వ‌హించింది. 188 మంది ప్ర‌తినిధుల తో పాటు ప్ర‌ధాన మంత్రి శ్రీ న‌రేంద్ర మోదీ మ‌రియు విదేశీ వ్య‌వ‌హారాల శాఖ కేంద్ర మంత్రి సుష్మ స్వ‌రాజ్ లు ఒక చ‌రిత్రాత్మ‌క బృంద ఛాయాచిత్రం లో పాలుపంచుకొన్నారు. స‌భికుల ను ఉద్దేశించి ప్ర‌ధాన మంత్రి ప్ర‌సంగిస్తూ, ప్ర‌యాగ్‌రాజ్ లో కుంభ మేళా నుండి కొద్ది సేప‌టి క్రిత‌మే తిరిగి వ‌చ్చిన ప్ర‌తినిధుల తో భేటీ కావ‌డం త‌న‌కు సంతోషం గా ఉంద‌ని పేర్కొన్నారు. ఎవ‌రైనా కుంభ్ మేళా ను సంద‌ర్శించనంత వరకు అది ఎంత‌టి ఘ‌న వార‌స‌త్వ‌మో సంపూర్ణం గా ప్ర‌శంసించ‌జాల‌రు అని ఆయ‌న అన్నారు. ఈ సంప్ర‌దాయం వేలాది సంవ‌త్స‌రాల నుండి నిరంత‌రాయం గా కొన‌సాగుతోంద‌ని ఆయ‌న చెప్పారు. కుంభ్ అనేది ఆధ్యాత్మిక‌త కు సంబంధించినట్లుగానేసామాజిక సంస్క‌ర‌ణ తో కూడా తో ముడిపడిందని ఆయ‌న పేర్కొన్నారు. ప్రగ‌తి ని ప‌ర్య‌వేక్షించ‌డం తో పాటు భ‌విష్య‌త్తు కు ఒక మార్గ‌సూచి ని త‌యారు చేసుకోవ‌డం కోసం ఆధ్యాత్మిక నాయ‌కులు మ‌రియు సామాజిక సంస్క‌ర్త‌లు చ‌ర్చించుకొనే వేదిక గా కుంభ్ నిల‌చిందని ఆయ‌న తెలిపారు. కుంభ్ మేళా లో ఆధునిక‌త ను, సాంకేతిక విజ్ఞానాన్ని విశ్వాసం తోను, అలాగే ఆధ్యాత్మికతను సాంస్కృతిక స్పృహ తోను మిళితం చేసే ప్ర‌యాస లు జ‌రుగుతున్నట్లు ప్ర‌ధాన మంత్రి చెప్పారు. భార‌త‌దేశాన్ని దాని యొక్క న‌వీన‌త్వం మ‌రియు సుసంప‌న్న వార‌స‌త్వం కోసం ప్ర‌పంచం ఆదరిస్తుంద‌ని ఆయ‌న అన్నారు. ప్ర‌పంచం అంత‌టా వివిధ దేశాల నుండి విచ్చేసిన ప్ర‌తినిధుల‌ కు ఆయ‌న ధ‌న్య‌వాదాలు తెలియ‌జేస్తూ వారి యొక్క భాగ‌స్వామ్యం కుంభ్ సాఫ‌ల్యం లో ఒక ముఖ్యమైన భాగం గా ఉంద‌న్నారు. భార‌త‌దేశం లో పార్ల‌మెంట‌రీ ఎన్నిక‌ల ను ‘‘ప్రజాస్వామ్యం యొక్క కుంభ్’’ అంటూ ప్ర‌ధాన మంత్రి అభివ‌ర్ణించారు. కుంభ్ మేళా మాదిరిగానే భార‌త‌దేశం లో పార్ల‌మెంట‌రీ ఎన్నిక‌లు, వాటి యొక్క భారీ స్థాయి తో, సంపూర్ణ నిష్పాక్షిక‌త తో యావ‌త్తు ప్ర‌పంచాని కి ఒక ప్రేర‌ణాత్మ‌క‌ మార్గం గా నిలువగ‌లుగుతాయ‌ని ఆయ‌న అన్నారు. ప్ర‌పంచం న‌లు మూల‌ ల నుండి ప్ర‌జ‌లు భార‌త‌దేశాని కి త‌ప్ప‌క త‌ర‌లి వ‌చ్చి ఇక్క‌డ జ‌రిగే పార్ల‌మెంట‌రీ ఎన్నిక ల‌ను గ‌మ‌నించాలి అని ఆయ‌న అన్నారు.
బడ్జెటు కన్నా ముందు విభిన్న రంగాల బృందాల తో జరిగిన సమావేశానికి అధ్యక్షత వహించిన ప్రధాన మంత్రి

అయిదు ట్రిలియన్ డాలర్ విలువైన ఆర్థిక వ్యవస్థ లక్ష్యాన్ని సాధించడం కోసం సంబంధిత రంగాల వారందరు ఉమ్మడి గా కృషి చేయాలని ప్ర‌ధాన మంత్రి శ్రీ న‌రేంద్ర మోదీ పిలుపునిచ్చారు. ప్రధాన మంత్రి వేరు వేరు సీనియర్ ఆర్థికవేత్తలు, ప్రైవేటు ఎక్విటి/వెంచర్ కేపిటలిస్టులు, తయారీ, ప్రయాణం మరియు పర్యటన రంగం, దుస్తులు మరియు ఎఫ్ఎమ్ సిజి లకు చెందిన వ్యాపార ప్రముఖులు, వ్యవసాయం, విజ్ఞ‌నశాస్త్రం మరియు సాంకేతిక విజ్ఞ‌నం ఇంకా ఆర్థిక రంగాలకు చెందిన సబ్జెక్ట్ ఎక్స్ పర్టు లు, విశ్లేషకుల తో సమావేశమై వారి తో మాట్లాడారు. బడ్జెటు కన్నా ముందు జరిగే అభ్యాసం లో భాగం గా న్యూ ఢిల్లీ లోని నీతి ఆయోగ్ లో ఈ సమావేశాన్ని నిర్వహించారు. రెండు గంటల సేపు అరమరికలు లేకుండా సాగిన ఈ సమావేశం ఆయా రంగాల లో పనిచేస్తున్నటువంటి వారి యొక్క మరియు క్షేత్ర స్థాయి లోని వ్యక్తుల యొక్క అనుభవాన్ని తెర ముందుకు తీసకురాగలగడం తనకు సంతోషాన్ని ఇచ్చిందని ప్రధాన మంత్రి అన్నారు. ఇది విధాన రూపకర్తల కు మరియు వేరు వేరు సంబంధిత వర్గాల వారికి మధ్య మేలు కలయిక కు దారితీస్తుందని ఆయన అన్నారు. 5 ట్రిలియన్ డాలర్ విలువైన ఆర్థిక వ్యవస్థ అనే ఆలోచన అకస్మాత్తుగా ఊడిపడ్డటువంటిది ఏమీ కాదని, అది దేశం యొక్క శక్తుల పట్ల గాఢమైనటువంటి అవగాహన పై ఆధారపడినటువంటిది అని ప్రధాన మంత్రి వివరించారు. భారతదేశానికి ఉన్న బలమైనటువంటి ఇముడ్చుకొనే సామర్థ్యం భారత ఆర్థిక వ్యవస్థ యొక్క మౌలికమైన పునాదుల శక్తి ని, తిరిగి పుంజుకొనేందుకు దాని కి ఉన్నటువంటి శక్తి ని చాటుతోంది అని ఆయన అన్నారు. పర్యటన, పట్టణ ప్రాంతాల అభివృద్ధి, మౌలిక సదుపాయాల కల్పన మరియు వ్యవసాయ ఆధారిత పరిశ్రమ ల వంటి రంగాల కు ఆర్థిక వ్యవస్థ ను ముందుకు తీసుకుపోయేటటువంటి మరియు ఉద్యోగాలను సృష్టించేటటువంటి ఒక గొప్ప సత్తా ఉందని ప్రధాన మంత్రి అన్నారు. బాహాటంగా జరిగిన చర్చ లు మరియు ఈ తరహా వేదిక లలో సాగిన మేధోమధనం ఒక ఆరోగ్యకర చర్చ తో పాటు సమస్య లను అర్థం చేసుకోవడానికి దారి తీసినట్లు ఆయన పేర్కొన్నారు. ఇది ఒక సకారాత్మకమైనటువంటి మానసికావస్థ ను పెంచి, సమాజం లో ‘‘చేయగలుగుతాము’’ అనే స్ఫూర్తి ని పోషించగలుగుతుందని ప్రధాన మంత్రి అన్నారు. భారతదేశం అపరిమిత అవకాశాలను కలిగివున్నటువంటి దేశం అని ఆయన చెప్తూ, వాస్తవానికి మరియు గ్రహణశక్తి కి మధ్య ఉన్న అంతరాన్ని పూడ్చటానికి సంబంధిత వర్గాల వారంతా వారి వంతు ప్రయత్నాలు చేయాలని కోరారు. ‘‘మనం అందరం కలసి పనిచేసి తీరాలి అంతే కాదు ఒక జాతి వలె ఆలోచించడం మొదలుపెట్టాలి’’ అని ఆయన అన్నారు. చర్చల లో పాలుపంచుకొన్న 38 మంది ప్రతినిధుల లో శ్రీ శంకర్ ఆచార్య, శ్రీ ఆర్. నాగరాజ్, ఫర్జానా అఫ్ రీదీ, వెంచర్ కేపిటలిస్టు శ్రీ ప్రదీప్ శాహ్, పారిశ్రామికవేత్త లు శ్రీ అప్పారావు మల్లవరపు, శ్రీ దీప్ కాల్ రా, శ్రీ పతంజలి గోవింద్ కేస్ వానీ, శ్రీ దీపక్ సేఠ్, శ్రీ శ్రీకుమార్ మిశ్రా, విషయ నిపుణులు శ్రీ ఆశీశ్ ధవన్ మరియు శ్రీ శివ్ సరీన్ లు కూడా ఉన్నారు. ఈ సమావేశాని కి దేశీయాంగ వ్యవహారాల శాఖ కేంద్ర మంత్రి శ్రీ అమిత్ శాహ్, రహదారి రవాణా & హైవేస్ మరియు ఎమ్ఎస్ఎమ్ ఇ శాఖ కేంద్ర మంత్రి శ్రీ నితిన్ గడ్ కరీ, రైల్వేలు మరియు వాణిజ్య శాఖ కేంద్ర మంత్రి శ్రీ పీయూష్ గోయల్, ఇంకా వ్యవసాయం రైతుల సంక్షేమం మరియు గ్రామీణ అభివృద్ధి, పంచాయతీ రాజ్ శాఖ కేంద్ర మంత్రి శ్రీ నరేంద్ర తోమర్, వివిధ మంత్రిత్వ శాఖ ల కార్యదర్శులు, నీతి ఆయోగ్ వైస్ చైర్ మన్ శ్రీ రాజీవ్ కుమార్ మరియు నీతి ఆయోగ్ చైర్ మన్ శ్రీ అమితాభ్ కాంత్ లు హాజరు అయ్యారు.
త‌మిళ నాడు డాక్ట‌ర్ ఎమ్‌.జి.ఆర్‌. వైద్య విశ్వ‌విద్యాల‌యం 33వ స్నాత‌కోత్సవం సంద‌ర్భం లో ఈ నెల 26న‌ ప్ర‌సంగించ‌నున్న ప్ర‌ధాన మంత్రి

శుక్ర‌వారం నాడు అంటే ఈ నెల 26న ఉద‌యం 11 గంట‌ల కు వీడియో కాన్ఫ‌రెన్స్ మాధ్య‌మం ద్వారా ప్ర‌ధాన మంత్రి శ్రీ న‌రేంద్ర మోదీ త‌మిళ నాడు డాక్ట‌ర్ ఎమ్‌.జి.ఆర్‌. వైద్య విశ్వ‌విద్యాల‌యం 33వ స్నాత‌కోత్సవం సందర్బం లో ఆ కార్యక్రమాన్ని ఉద్దేశించి ప్ర‌సంగించ‌నున్నారు. స్నాత‌కోత్స‌వం లో మొత్తం 17,591 మంది అభ్య‌ర్థుల‌ కు డిగ్రీల‌ ను, డిప్లొమాల ను ప్ర‌దానం చేయ‌డం జ‌రుగుతుంది. ఈ కార్య‌క్ర‌మం లో త‌మిళ నాడు గ‌వ‌ర్న‌రు కూడా పాల్గొంటారు. విశ్వవిద్యాల‌యం‌ గురించి ఈ విశ్వ‌విద్యాల‌యానికి త‌మిళ నాడు పూర్వ ముఖ్య‌ మంత్రి డాక్ట‌ర్ ఎమ్‌.జి. రామ‌చంద్ర‌న్ పేరు ను పెట్టారు. దీనికి మొత్తం 686 సంస్థ లు అనుబంధం గా ఉన్నాయి. వాటి లో వైద్య విద్య, దంత వైద్య విద్య, ఫార్మ‌సి, న‌ర్సింగ్‌, ఆయుష్‌, ఫిజియోథెర‌పి, ఆక్యుపేశన‌ల్ థెర‌పి ల‌తో పాటు ఆరోగ్య విజ్ఞాన శాస్త్రాని కి సంబంధించిన ఇత‌ర విభాగాలు కూడా ఉన్నాయి. త‌మిళ నాడు రాష్ట్రం నలు మూలల నెల‌కొన్న ఈ సంస్థ‌ల లో 41 వైద్య క‌ళాశాల‌ లు, 19 దంత వైద్య క‌ళాశాల‌ లు, 48 ఆయుష్ క‌ళాశాల‌ లు, 199 న‌ర్సింగ్ కాలేజీ లు, 81 ఫార్మ‌సీ కాలేజీ లు ఉండ‌గా, మిగిలిన సంస్థల లో స్పెశాలిటీ పోస్ట్-డాక్ట‌ర‌ల్ మెడిక‌ల్ ఇన్స్ టిట్యూశన్ లు/ఇత‌ర ఆరోగ్య సంబంధిత విద్యా సంస్థ‌ ల వంటివి ఉన్నాయి.
‘మేక్ ఇన్ ఇండియా’ కార్యక్రమం లో భాగంగా భారతీయ రైల్ వే కోచుల ను  ఉత్పత్తిచేస్తుండడాన్ని  ప్రశంసించిన ప్రధాన మంత్రి

‘మేక్ ఇన్ ఇండియా’ కార్యక్రమం లో భాగం గా భారతీయ రైల్ వే కోచుల ను ఉత్పత్తి చేస్తుండడాన్ని ప్రధాన మంత్రి శ్రీ నరేంద్ర మోదీ ప్రశంసించారు. రైల్ వే ల మంత్రిత్వ శాఖ చేసిన ఒక ట్వీట్ కు ప్రధాన మంత్రి ప్రతిస్పందిస్తూ – ‘‘ఉత్తమమైనటువంటి ధోరణి, 130 కోట్ల మంది భారతీయుల శక్తి ని మరియు నైపుణ్యాల ను చాటిచెప్పడం తో పాటు గా ఆత్మనిర్భర్ గా నిలవాలన్న ఒక సంకల్పం కూడా ను.’’ అని పేర్కొన్నారు.
రాజ్యాంగ దినోత్సవం సందర్భంగా డాక్టర్ అంబేద్కర్ సేవలపై లోక్ సభ లో ప్రధాని ప్రకటన ముఖ్యాంశాలు

భారత రాజ్యాంగం దేశప్రజల గౌరవానికి, భారత ఐక్యతకు హామీ ఇచ్చిందని ప్రధాని శ్రీ నరేంద్రమోదీ అన్నారు. భారత రాజ్యాంగ దినోత్సవం, రాజ్యాంగ నిర్మాత డాక్టర్ బిఆర్ అంబేద్కర్ 125వ జన్మదినోత్సవం సందర్భంగా ఏర్పాటైన లోక్ సభ ప్రత్యేక సమావేశంలో మాట్లాడుతూ ప్రధాని ఈ వ్యాఖ్యలు చేశారు. భార‌త్ వంటి భిన్న‌త్వానికి ఆల‌వాల‌మైన దేశంలో రాజ్యాంగ సూత్రాల‌ను మ‌నం చురుగ్గా ప్ర‌జ‌ల‌కు చేర్చాల్సిన అవ‌స‌రం ఉన్న‌ద‌ని ప్ర‌ధాని అన్నారు. న‌వంబ‌ర్ 26ని రాజ్యాంగ దినోత్స‌వంగా పాటించుకోవ‌డం వెనుక ప్ర‌ధానోద్దేశం కూడా అదేన‌ని ఆయ‌న తెలిపారు. ఇలాంటి కార్య‌క్ర‌మాలు నిర్వ‌హించుకోవ‌డం వ‌ల్ల రాజ్యాంగ స్ఫూర్తి క్ర‌మంగా ప్ర‌జ‌ల‌కు చేరుతుంద‌ని ఆయ‌న పేర్కొన్నారు. రాజ్యాంగ రూప‌క‌ర్త‌ల కృషిని ప్ర‌శంసించేందుకు మాట‌లు చాల‌వ‌ని ప్ర‌ధాని అన్నారు. రాజ్యాంగానికి డాక్ట‌ర్ అంబేద్క‌ర్ అందించిన సేవ‌లు ఎవ‌రూ కాద‌న‌లేనివ‌ని ఆయ‌న చెప్పారు. డాక్ట‌ర్ అంబేద్క‌ర్ ఆలోచ‌న‌లు, బోధ‌న‌లు విలువైన‌వి, వాస్త‌విక‌మైన‌వే కాకుండా అన్ని త‌రాల‌కు వ‌ర్తించేవ‌ని ప్ర‌ధాని కొనియాడారు. ఏకాభిప్రాయం, అంగీకారం ద్వారానే ప్ర‌జాస్వామ్యం శ‌క్తివంతం అవుతుంద‌ని ప్ర‌ధాని ఉద్ఘాటించారు. పౌరులు త‌మ హ‌క్కులు, విధులు రెండింటికీ స‌మ‌ప్రాధాన్య‌త ఇవ్వాల‌ని ప్ర‌ధాని పిలుపు ఇచ్చారు. త‌న దృష్టిలో భార‌త‌దేశం మౌలిక సిద్ధాంతం “స‌త్య‌మేవ జ‌య‌తే”, “స‌ర్వ పంత్ స‌మ‌భావ్” అని ఆయ‌న అన్నారు.
వారాణసీ మ‌రియు ప‌ట్నా ల మ‌ధ్య రైలు స‌ర్వీసు కు ప్రారంభ సూచక జెండా ను చూపిన ప్ర‌ధాన మంత్రి; వారాణ‌సీ లో వివిధ అభివృద్ధి ప‌థ‌కాలకు శ్రీకారం; ఓ జ‌న స‌భ‌ ను ఉద్దేశించి ప్ర‌సంగం

వారాణ‌సీ మరియు పట్నా ల మధ్య రాకపోకలు జరిపే రైలు సర్వీసు కు ప్ర‌ధాన మంత్రి శ్రీ న‌రేంద్ర మోదీ ఈ రోజు మ‌ందువాదీహ్ రైల్వే స్టేష‌న్ లో ప్రారంభ సూచక జెండా ను చూపారు. ఆయన వివిధ అభివృద్ధి ప‌థ‌కాల‌ను కూడా ప్రారంభించారు. వారాణ‌సీ లోని డిఎల్‌డ‌బ్ల్యు మైదానంలో ఏర్పాటైన ఒక జ‌న స‌భ‌ను ఉద్దేశించి ప్రధాన మంత్రి ప్ర‌సంగించారు. కాశీ ప్ర‌జ‌లు ఫ్రెంచ్ అధ్య‌క్షులు శ్రీ ఇమాన్యుయల్ మాక్రాన్ కు సాద‌ర స్వాగ‌తం ప‌లికినందుకు వారికి ఆయ‌న అభినంద‌న‌లు తెలిపారు. వారాణ‌సీ లో పారిశ్రామిక అభివృద్ధికి ప్ర‌తీక‌గా నిల‌చిన డిఎల్‌డ‌బ్ల్యు స్థాయిని పెంచ‌డంతో పాటు డిఎల్‌డ‌బ్ల్యు నిరంత‌ర పురోగ‌తి కి భార‌త ప్ర‌భుత్వం కంక‌ణం క‌ట్టుకొన్నట్లు ఆయ‌న చెప్పారు. గృహ నిర్మాణ రంగం లోను, గృహ వ‌స‌తిని మ‌రింత ఎక్కువ మంది ప్ర‌జ‌ల‌కు అందుబాటులోకి తీసుకు వచ్చేందుకు గాను రాష్ట్ర ప్ర‌భుత్వం చేస్తున్న కృషి ని ఆయ‌న మెచ్చుకొన్నారు. స‌భా స్థ‌లం వ‌ద్ద ‘‘వ్య‌ర్థాల నుండి సంప‌ద‌’’ తాలూకు వేరు వేరు కార్య‌క్ర‌మాలతో ఏర్పాటు చేసిన ప్ర‌ద‌ర్శ‌న‌ ను కూడా ఆయ‌న ప్ర‌శంసించారు. వారాణ‌సీ లో ప‌ర్యాట‌కపరంగా విస్తృత అవ‌కాశాలు ఉన్నాయ‌ని ఆయ‌న పేర్కొంటూ, న‌గ‌రాన్ని ప‌రిశుభ్రంగా ఉంచేందుకు కృషి చేయవలసిందిగా సూచించారు. ఇటీవ‌లే ప్ర‌క‌టించిన ఆయుష్మాన్ భార‌త్ ప‌థ‌కం ఆరోగ్య రంగంలో పరివర్తనను తీసుకువస్తుందని ప్ర‌ధాన మంత్రి అన్నారు. ఈ ప‌థ‌కం పేద‌ల‌కు ఉన్నత స్థాయి నాణ్య‌త కలిగిన ఆరోగ్య సంర‌క్ష‌ణ‌ ను అందిస్తుంద‌ని ఆయ‌న వివ‌రించారు. అనేక ప‌థ‌కాల‌ను ఎంతో చ‌క్క‌గా అమ‌లుచేస్తున్న ఉత్త‌ర్ ప్ర‌దేశ్ రాష్ట్ర ప్ర‌భుత్వాన్ని ప్ర‌ధాన మంత్రి అభినందించారు.